Batho ba ba dumela gore, fela fa ba setse ba buile kgotsa ba kwadile ka fa ba kwalang ka teng, go siame, go tlaa utlwala gore ba reng. Ee, nako nngwe go ka balega, ga utlwala, mme gone e se gore go kwadilwe sentle. Bokoa jo jwa go tlhoka go kwala Setswana sentle bo ntse bo tsweletse. KGAREBE e kitimela go gahlanetša tatago yona. E thabile kudu go mmona a boa ntweng a sa phela. Taba ya gore tatago yona o fentše manaba a bona e dira gore kgarebe ye e opele le go bina ka lethabo. Eupša seo tatago yona ka morago a ilego a se dira le go se bolela se swanetše go ba se ile sa e makatša. Tatago yona o ile a gagola diaparo tša gagwe gomme a lla ka gore: “Joo, morwedi wa ka! O mpheditše matla.” Ke moka o ile a botša kgarebe ye gore o holofeditše Jehofa selo seo se tla fetošago bophelo bja yona sa ruri. Kholofetšo yeo e be e bolela gore kgarebe ye e ka se tsoge e nyetšwe goba go ba le bana. Eupša gateetee e ile ya araba tatago yona ka mantšu a mabotse, ya mo kgothaletša gore a phethagatše seo a se holofeditšego Jehofa. Karabo ya kgarebe ye e ile ya bontšha gore e be e tloga e kgodišegile gore selo le ge e le sefe seo Jehofa a tlago go se kgopela go yona ke sa maleba. (Baahlodi 11:34-37) Ge tate yo a bona tumelo ya morwedi wa gagwe, o ile a ikgantšha ka yena ka gobane o be a tseba gore boikgafo bja morwedi yoo bo tla thabiša Jehofa.